ฟาโรห์เอเปอร์-อนัท

'อะเปอร์-'อะนาติ (หรือจะเขียนว่า อะเปอร์-อะนัต และ อะเปอร์อะนัต) เป็นผู้ปกครองอียิปต์ล่างในสมัยระหว่างกลางที่สองเมื่อกลางศตวรรษที่ 17 ก่อนคริสตกาล ตามความเห็นของเยือร์เกิน ฟอน เบ็คเคอราธ พระองค์ทรงเป็นฟาโรห์พระองค์ที่สองของราชวงศ์ที่สิบหก และทรงเป็นเจ้าประเทศราชของฟาโรห์ชาวฮิกซอสของราชวงศ์ที่สิบห้าJürgen von Beckerath: Handbuch der ägyptischen Königsnamen, Münchner ägyptologische Studien, Heft 49, Mainz : P. von Zabern, 1999, . อย่างไรก็ตาม ความเห็นดังกล่าวถูกปฏิเสธโดยคิม ไรโฮลต์ ในการศึกษาว่าด้วยสมัยระหว่างกลางที่สองเมื่อปี ค.ศ. 1997 ไรโฮลต์เสนอว่า ฟาโรห์ของราชวงศ์ที่สิบห้าทรงปกครองอาณาจักรธีบส์อย่างเป็นอิสระในช่วงประมาณ 1650–1580 ปีก่อนคริสตกาลKim Ryholt: The Political Situation in Egypt during the Second Intermediate Period, c.1800–1550 BC, Carsten Niebuhr Institute Publications, vol. 20. Copenhagen: Museum Tusculanum Press, 1997, excerpts available online here. ดังนั้น เขาจึงเห็นว่าฟาโรห์'อะเปอร์-'อะนาติควรถูกจัดให้เป็นฟาโรห์ชาวฮิกซอสในช่วงต้นราชวงศ์ที่สิบห้า และอาจจะเป็นฟาโรห์พระองค์ที่สองของราชวงศ์นี้ ข้อวิเคราะห์ดังกล่าวได้รับการสนับสนุนจากนักวิชาการบางส่วน เช่น  ดาร์เรล เบเกอร์ และจานีน บูร์ริโอDarrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 60–61.Janine Bourriau, Ian Shaw (editor): The Oxford history of ancient Egypt, chapter The Second Intermediate Period, Oxford University Press, Oxford 2003, . แต่ยังไม่ได้รับความเห็นพ้องจากนักวิชาการอื่น อาทิ สตีเฟน เควิร์กStephen Quirke, Marcel Maree (editor): The Second Intermediate Period Thirteenth - Seventeenth Dynasties, Current Research, Future Prospects, Leuven 2011, Paris — Walpole, MA. , p. 56, n. 6.

ฟาโรห์'อะเปอร์-'อะนาติเป็นที่รู้จักมาจากตราประทับสคารับเพียงชิ้นเดียว ซึ่งปัจจุบันเก็บรักษาอยู่ใน พิพิธภัณฑ์โบราณคดีอียิปต์พีทรีGeoffrey Thorndike Martin: Egyptian administrative and private-name seals, principally of the Middle Kingdom and Second Intermediate Period, Griffith Institute 1971, , see p. 30, seal No. 318. บนตราประทับดังกล่าว พระองค์ทรงได้รับพระอิสริยยศว่า เฮกา-คาซุต ซึ่งแปลว่า "ผู้ปกครองแห่งดินแดนต่างชาติ" และเป็นที่มาของคำว่า "ฮิกซอส" และเป็นพระอิสริยยศที่ฟาโรห์ชาวฮิกซอสในช่วงต้นราชวงศ์ที่สิบห้าทรงใช้ จากหลักฐานนี้ ไรโฮลต์จึงเสนอโดยมีข้อสงวนว่า ฟาโรห์'อะเปอร์-'อะนาติอาจเป็นฟาโรห์พระองค์ที่สองของราชวงศ์ที่สิบห้า อย่างไรก็ดี เขาย้ำว่าการระบุตัวตนดังกล่าวยังไม่อาจยืนยันได้อย่างแน่ชัด

 อ้างอิง 

หมวดหมู่:ฟาโรห์ยุคราชวงศ์ที่สิบห้า
หมวดหมู่:ฟาโรห์ยุคราชวงศ์ที่สิบหก